# Goričan

### Izvor: Wikipedija

Goričan
Županija | Međimurska
Broj stanovnika (2001.) | 3.148
Površina | 21,5 km 2
Naselja u sastavu općine | Goričan
Načelnik općine | Mario Moharić
Poštanski broj | 40324 Goričan
Goričan Goričan na karti Hrvatske

Goričan (mađ.Muracsány) je općina u Hrvatskoj. Smještena je u Međimurskoj županiji. Administrativno središte općine je naselje Goričan.

## [uredi] Općinska naselja

jedino naselje u sastavu općine je Goričan.

## [uredi] Zemljopis

Općina Goričan smještena je u istočnom dijelu Međimurske županije. Površina općine Goričan iznosi 21,5 km². Općina obuhvaća područje naselja Goričan.

Općina graniči sjeverozapadno s općinom Domašinec, zapadno s općinom Donji Kraljevec, na jugu s gradom Prelogom. Sjeveroistočna granica Općine je državna granica prema Republici Mađarskoj, a u pravilu je određuje rijeka Mura. Na području općine smješten je granični prijelaz Goričan, na prometnom koridoru Zagreb - Budimpešta.

## [uredi] Stanovništvo

Po posljednjem popisu stanovništva iz 2001. godine, općina Goričan imala je 3.148 stanovnika, raspoređenih u jednom naselju - Goričanu.

## [uredi] Uprava

Općinski načelnik je Mario Moharić (SDP). Načelnik je ujedno i predsjednik općinskog vijeća. Općina nema općinsko poglavarstvo, a njegove poslove obavlja općinsko vijeće, koje ima 13 članova.

## [uredi] Povijest

Goričan je bio republika dva tjedna (1918. - Goričanska Republika) i glavni grad Međimurske županije 180 godina, sve do pojave Zrinskih.

## [uredi] Gospodarstvo

Stanovništvo se bavi primarnom skupinom djelatnosti (28%), sekundarnom (60%) a ostalih 12% tercijarnom i kvartarnom. Uvoz privrednih subjekata 2005. godine u općini Goričan iznosio je 4.309.000 USD i tim je između gradova i općina u međimurskoj županiji na 7. mjestu. Izvoz privrednih subjekata 2005. godine u općini Goričan iznosio je 5.882.000 USD i time je između gradova i općina u međimurskoj županiji na 6. mjestu.

## [uredi] Slavni ljudi

Jurica Pavlic - juniorski europski prvak u speedwayu za 2006. godinu

                 -juniorski europski vice prvak u speedwayu za 2007. godinu

## [uredi] Spomenici i znamenitosti

- spomenik palim borcima, u centru Goričana;
- raspela i pilovi razmješteni po selu i oko njega;
- drveni most preko rijeke Trnave, nazvan "črni most";
- župna crkva sv. Leonarda;
- kapela sv. Florijana "na bregu"

## [uredi] Obrazovanje

U Goričanu djeluje Osnovna škola Goričan, koju pohađa 450 učenika.

## [uredi] Kultura

- Dom kulture Goričan.

### [uredi] Udruge

- Mažoretkinje Goričan, Viceprvakinje Europe 2004. god
- HKUD Goričan
- Puhački orkestar Goričan
- Udruga Loka Goričan - jedina udruga u Goričanu koja se bavi ekologijom. Unutar udruge djeluju ekološka i sportska sekcija. Sportska sekcija tradicionalno organizira povodom dana općine turnir u odbojci na pijesku.
- Cehovsko društvo sv. Leonard
- Udruga "Sunce" - poznata po organiziranju priredaba humanitarnog karaktera
- Udruga "Stari biciklin"
- Udruga "Gowirless"

## [uredi] Sport

- NK Trnava, - u sezoni 2006/2007 natječu se u IV hrvatskoj nogometnoj ligi
- STK Klima montaža
- Speedway klub Unia Goričan - Jurica Pavlic - Europski juniorski prvak 2006. godine
- šahovski klub Goričan

## [uredi] Vanjske poveznice

- Općina Goričan - službene stranice

Dobavljeno iz "http://hr.wikipedia.org../../../g/o/r/Gori%C4%8Dan.html"

Kategorija: Općine u Međimurskoj županiji

##### Views

- Članak
- Razgovor
- Trenutna inačica

##### Traži

##### Drugi jezici

- English
- Polski